პროფესორ ვოლფგანგ ბაბეკის საჯარო ლექციის ვიდეოტრანსლაცია
2015-04-21 15:58 (Asia/Dubai)
21 აპრილს, 17:00 საათზე, ილიას სახელმწიფო უნივერსიტეტის G 106 აუდიტორიაში კონსტიტუციური სამართლის ექსპერტი, პროფესორი ვოლფგანგ ბაბეკი (Wolfgang Babeck) წაიკითხავს საჯარო ლექციას თემაზე – „Relevant differences between the common and the civil law system. Lessons to consider for Georgia”.
ლექციის დასრულების შემდეგ ილიას სახელმწიფო უნივერსიტეტის რექტორი, გიგა ზედანია, მოწვეულ სტუმარს მიანიჭებს ილიას სახელმწიფო უნივერსიტეტის საპატიო დოქტორის წოდებას.
ბონდის უნივერსიტეტის (ავსტრალია) იურიდიული ფაკულტეტის ასოცირებული პროფესორი, ვოლფგანგ ბაბეკი, უკვე 20 წელია, აქტიურად არის ჩართული საქართველოში კონსტიტუციის ფორმირების პროცესში. ის გახლავთ ავტორი წიგნისა „კონსტიტუციის შემუშავება და მიღება საქართველოში (1993-1995)“ და თანაავტორი წიგნისა „კონსტიტუციის გადასინჯვა – საქართველოს გზა ევროპისკენ“. ვოლფგანგ ბაბეკის საქმიანობა სამი ქვეყნის იურისდიქციის მიერაა აღიარებული, კერძოდ: ის სოლისიტორია (solicitor) ახალ სამხრეთ უელსში, ინგლისსა და უელსში და ადვოკატია (Rechtsanwalt) გერმანიაში.
იხილეთ საჯარო ლექციის პირდაპირი ვიდეოტრანსლაცია

პროფესორ ვოლფგანგ ბაბეკის საჯარო ლექცია
2015-04-21 17:00
21 აპრილს, 17:00 საათზე, ილიას სახელმწიფო უნივერსიტეტის G 106 აუდიტორიაში კონსტიტუციური სამართლის ექსპერტი, პროფესორი ვოლფგანგ ბაბეკი (Wolfgang Babeck) წაიკითხავს საჯარო ლექციას თემაზე – „Relevant differences between the common and the civil law system. Lessons to consider for Georgia”.
ლექციის დასრულების შემდეგ ილიას სახელმწიფო უნივერსიტეტის რექტორი, გიგა ზედანია, მოწვეულ სტუმარს მიანიჭებს ილიას სახელმწიფო უნივერსიტეტის საპატიო დოქტორის წოდებას.
ბონდის უნივერსიტეტის (ავსტრალია) იურიდიული ფაკულტეტის ასოცირებული პროფესორი, ვოლფგანგ ბაბეკი, უკვე 20 წელია, აქტიურად არის ჩართული საქართველოში კონსტიტუციის ფორმირების პროცესში. ის გახლავთ ავტორი წიგნისა „კონსტიტუციის შემუშავება და მიღება საქართველოში (1993-1995)“ და თანაავტორი წიგნისა „კონსტიტუციის გადასინჯვა – საქართველოს გზა ევროპისკენ“. ვოლფგანგ ბაბეკის საქმიანობა სამი ქვეყნის იურისდიქციის მიერაა აღიარებული, კერძოდ: ის სოლისიტორია (solicitor) ახალ სამხრეთ უელსში, ინგლისსა და უელსში და ადვოკატია (Rechtsanwalt) გერმანიაში.
ლექციის დრო: 21 აპრილი, 17:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გიორგი წერეთლის ქ. №1)

საინფორმაციო შეხვედრა - ბალტიის ზღვის რეგიონი – კავკასიის ქსელი +(BASERCAN+)
2015-04-21 17:00
21 აპრილს, 17:00 საათზე, ილიას სახელმწიფო უნივერსიტეტის A101 აუდიტორიაში (ჭავჭავაძის გამზ. №32) გაიმართება საინფორმაციო შეხვედრა გაცვლითი პროგრამის – ბალტიის ზღვის რეგიონი – კავკასიის ქსელი + (BASERCAN+) – ფარგლებში.
კავკასიის ქსელი + (BASERCAN+) საშუალებას აძლევს მაგისტრანტებს, ერთი სემესტრის განმავლობაში ისწავლონ ჰელსინკის უნივერსიტეტის ალექსანტერის ინსტიტუტში (ფინეთი) სოციალურ მეცნიერებათა განხრით.
კონკურსში მონაწილეობისათვის საჭიროა:
1. ონლაინ-აპლიკაციის ფორმის შევსება (Mobility-Online Portal)
2. სამოტივაციო წერილი
3. სასწავლო ხელშეკრულება
4. ნიშნების ფურცელი
5. ენის სერტიფიკატი
ონლაინ-აპლიკაციისა და საჭირო საბუთების შესახებ დამატებითი ინფორმაცია იხილეთ აქ.
საჭირო საბუთების გაგზავნა შესაძლებელია ასევე შემდეგ ელექტრონულ მისამართზე: foreign-relations@iliauni.edu.ge.
საბუთების მიღების ბოლო ვადაა 2015 წლის 5 მაისი.
პროგრამა ანაზღაურებს მგზავრობის, დაზღვევისა და სწავლის ხარჯებს. გამარჯვებულ სტუდენტს დაენიშნება ყოველთვიური სტიპენდია – 800 EUR.
კურსების შესახებ ინფორმაცია იხილეთ აქ.
სრული ინფორმაციისათვის ეწვიეთ პროექტის ვებგვერდს.
დამატებითი კითხვების შემთხვევაში, მიმართეთ ილიას სახელმწიფო უნივერსიტეტის საგარეო ურთიერთობების სამსახურს.
საკონტაქტო ინფორმაცია
მისამართი: ჩოლოყაშვილის 3/5, ოთახი E 208 (ჩოლოყაშვილის გამზ. 3/5).
ტელ.: 995 322 14 13 88
ელფოსტა: foreign-relations@iliauni.edu.ge

ილიაუნის სამეცნიერო კაფეში: შეხვედრა პროფესორ ავთანდილ თავხელიძესთან
2015-04-21 17:00
21 აპრილს, 17:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის სამეცნიერო კაფე გიწვევთ შეხვედრაზე ილიას სახელმწიფო უნივერსიტეტის პროფესორთან, ავთანდილ თავხელიძესთან.
საუბრის თემა: ნანოტექნოლოგიური მასალები ენერგიის გარდამქმნელებისათვის

შეხვედრაზე საუბარი იქნება ნანომესრის დამზადების შესახებ, თხელი ფირის ზედაპირებზე მისი ისეთი ელექტრონული თვისებების შესაცვლელად, როგორებიცაა: ელექტრონის ძვრადობა, ზეებეკის კოეფიციენტი და ელექტრონული ემისია. ნიმუშებისდასამზადებლად გამოყენებული იქნება ლაზერული ინტერფერენციული ლითოგრაფია და რენტგენული ლითოგრაფია. მასალად გამოყენებული იქნება Si, ხოლო ნიმუშები დამზადდება სილიციუმი იზოლატორზე (SOI) ფუძეშრეებზე. ნანომესრის სხვადასხვაზომაზე დამოკიდებულება გვიჩვენებს, თუ რამდენად შეუძლია მას რეალური ფენების მახასიათებლების შეცვლა და რამდენად გააუმჯობესებს ეს მზის ელემენტების, თერმოელექტრული და თერმიონული ენერგიის გარდამქმნელების ეფექტურობას, ნანომესრიანიფენების გამოყენების შემთხვევაში.
შეხვედრის დრო: 21 აპრილი 17:00 საათი
ადგილმდებარეობა: ილიას სახელმწიფო უნივერსიტეტის E207 აუდიტორია (ჩოლოყაშვილის გამზ. №32)
დასწრება თავისუფალია.

”Sapere Aude” - სოფო შუბითიძის მოხსენება
2015-04-21 18:00
21 აპრილს, 18:00-დან 18:45 საათამდე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – “Sapere Aude” – ფარგლებში, თბილისის ფაბიანური საზოგადოების წევრი და თბილისის სახელმწიფო უნივერსიტეტის პოლიტიკის მეცნიერებების ბაკალავრი, სოფო შუბითიძე, წაიკითხავს მოხსენებას თემაზე: „პიროვნება და სოციალიზმი – ნიკოლაი ბერდიაევის მსოფლმხედველობა და დღევანდელობა“.
დრო: 21 აპრილი, 18:00-18:45 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

"შექსპირი და რელიგია" - პროფესორ პოლ ფიდესის წიგნის ქართული თარგმანის პრეზენტაცია
2015-04-21 19:15
21 აპრილს, 19:15 – 21:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” გაიმართება ოქსფორდის უნივერსიტეტის პროფესორის, პოლ ფიდესის წიგნის პრეზენტაცია. წიგნი – სახელწოდებით, “შექსპირი და რელიგია” – ქართულად თარგმნა პაატა ჩხეიძემ და გამოსცა ილიას სახელმწიფო უნივერსიტეტის გამომცემლობამ. წიგნში თავმოყრილია პროფესორ ფიდესის 4 ლექცია, რომლებიც მან 2008 და 2014 წლებში წაიკითხა ილიას სახელმწიფო უნივერსიტეტში.
წიგნის ინგლისური ვერსია ჯერ არ გამოცემულა, ამდენად, ქართული თარგმანი წინ უსწრებს ინგლისური დედნის გამოცემას.
დრო: 21 აპრილი, 19:15 – 21:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
პრეზენტაციაზე დასწრება თავისუფალია.

დავით ტურაშვილი სტუმრად ილიას დარბაზში
2015-04-22 12:00
22 აპრილს, 12:00 საათზე, ილიას სახელმწიფო უნივერსიტეტის ილიას დარბაზს (ილიაუნის E კორპუსის ბიბლიოთეკა) ესტუმრება და სტუდენტებთან შეხვედრას გამართავს მწერალი, მთარგმნელი და პუბლიცისტი, დავით ტურაშვილი.
შეხვედრა “პროკრედიტ ბანკის” ინიციატივით იმართება და მიზნად ისახავს სტუდენტებში თანამედროვე და კლასიკური ლიტერატურის პოპულარიზაციას.
დრო: 22 აპრილი, 12:00 საათი
ადგილმდებარეობა: ილიას დარბაზი (ილიაუნის E კორპუსის ბიბლიოთეკა, ჩოლოყაშვილის გამზ. №3/5)
შეხვედრა დასრულდება სასიამოვნო ფურშეტით.

გიგა ბრეგვაძის საჯარო ლექცია: „ლენინიზმი: თეორია და ტაქტიკა“
2015-04-22 19:00
22 აპრილს, ოთხშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, სოციალური და კულტურის კვლევების ინსტიტუტი გიწვევთ ილიას სახელმწიფო უნივერსიტეტის ფილოსოფიის მიმართულების მაგისტრანტის, სოციალური და კულტურის კვლევების ინსტიტუტის ასისტენტ-მკვლევრის, გიგა ბრეგვაძის, საჯარო ლექციაზე – „ლენინიზმი: თეორია და ტაქტიკა“.
ლექცია ჩატარდება „საბჭოთა პარადიგმების“ შეხვედრების ციკლის ფარგლებში.
აკადემიურ თუ არააკადემიურ სივრცეებში ლენინის რეაბილიტირების მცდელობა დღეს არასერიოზულად აღიქმება, ლენინიზმი მარქსისტულ დოგმატიზმთან ასოცირდება. თუკი მარქსის აზროვნება ნელ-ნელა უბრუნდება საჯარო სფეროს (ირონიული და რამდენადმე სიმპტომატურია, რომ მას უოლ-სტრიტზეც კითხულობენ), ლენინის პოლიტიკური ინტერვენციის შედეგები უკუგდებული და მარგინალიზებულია. ლექციაზე შევეცდებით, ლენინიზმის ძირითადი საკითხები შემოვხაზოთ; მოკლედ შევეხებით ლენინის “ინტერვენციას ფილოსოფიაში” და პროლეტარული რევოლუციის თეორიასა და ტაქტიკას; მოხსენებისას დავეყრდნობით ლენინის ფუნდამენტურ ტექსტებს: “რით დავიწყოთ?” “რა ვაკეთოთ?” (1901-1902); “აპრილის თეზისები” და “სახელმწიფო და რევოლუცია” (1917).
დრო: 22 აპრილი, 19:00 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.

ილიაუნის სამეცნიერო კაფეში: შეხვედრა პროფესორ მაია ახალკაცთან
2015-04-23 17:00
23 აპრილს, 17:00 საათზე, ილიას სახელმწიფო უნივერსიტეტის E207 აუდიტორიაში, ილიაუნის სამეცნიერო კაფე გიწვევთ შეხვედრაზე ილიას სახელმწიფო უნივერსიტეტის პროფესორთან, მაია ახალკაცთან.
საუბრის თემა: ადგილობრივი კულტურული მცენარეების მრავალფეროვნება და გენეტიკური ეროზია საქართველოს მაღალმთის რეგიონებში
სოფლის მეურნეობა საქართველოს მაღალმთის რეგიონებში ისტორიულად მოიცავდა ადგილობრივ უძველეს კულტივარებს, რომლებიც ადაპტირებულია ალპური ზონის კლიმატურ პირობებთან. მაღალმთიანი რეგიონების აბორიგენული კულტივარების გენეტიკურმა ეროზიამ უკიდურეს დონეს მიაღწია 1990-იანი წლებიდან და სოფლის მეურნეობა თითქმის მთლიანად გაუქმდა მაღალმთის სოფლებში, სადაც მოსახლეობა ძალიან შემცირდა მიგრაციის გზით ქალაქებსა და უცხოეთის ქვეყნებში.
საქართველოს სოფლის მეურნეობის რეგიონები უძველესი დროიდან იყოფოდა ორ ზონად: დაბლობი (0-1300 მ ზღვის დონიდან) და მთა (1300-2200 მ ზღვის დონიდან). ეს კლასიფიკაცია ეფუძნება ყურძნის მოყვანას და ღვინის დამზადებას ბარის რეგიონებში; მთის ზონაში კი ისტორიულად მოჰყავდათ მხოლოდ მარცვლეული, პარკოსნები, მწვანილი და ხილი. თუმცა, ვაზის რამდენიმე ჯიში ნაპოვნია მაღალმთის რეგიონშიც (1500 მ-მდე). კულტივარების აბორიგენული ჯიშების მასალა შენახულია გენბანკსა და ცოცხალ კოლექციებში. ჯიშები, რომლებიც ადაპტირებულია ალპური ზონის კლიმატთან, კვლავ უნდა დაბრუნდეს მაღალმთის რეგიონებში. ეს ჯიშები მსოფლიო მასშტაბით გამოიყენება სელექციის მიმართულებით, როგორც დაავადებისადმი რეზისტენტული კულტივარები. შესაბამისად, სამთავრობო დაწესებულებების მხარდაჭერა მიმართული უნდა იყოს ადგილობრივი ფერმერების რე-ინტროდუქციაზე უძველესი კულტივარების ბაზარზე გატანისა და მათი გენოფონდის შენარჩუნებისთვის; აგრეთვე, სასოფლო-სამეურნეო მიღწევები არ უნდა იყოს ორიენტირებული მხოლოდ კულტივარების მაღალი სარგებლისკენ და ტრადიციული საკვები უნდა განიხილებოდეს, როგორც ადგილობრივი მოსახლეობის ჯანსაღი საკვები, რომელიც ადამიანის სიცოცხლის ხანგრძლივობას უზრუნველყოფს.
შეხვედრის დრო: 23 აპრილი 17:00 საათი
ადგილმდებარეობა: ილიას სახელმწიფო უნივერსიტეტი, E207 აუდიტორია (ჩოლოყაშვილის გამზ. №3/5)
დასწრება თავისუფალია.

მთარგმნელები ილიაუნის ლიტერატურულ კლუბში - შეხვედრა ია ბერსენაძესთან
2015-04-23 19:00
23 აპრილს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი“ ილიაუნის ლიტერატურული კლუბი სტუმრად იწვევს ია ბერსენაძეს, რომელმაც სხვადასხვა დროს თარგმნა: ჟან-მარი გუსტავ ლე კლეზიოს ”შიმშილის მისამღერი“;ფრედერიკ ბეგბედერის ”ფრანგული რომანი“; დანიელ პენაკის ”რომანივით საკითხავი“; ორჰან ფამუქის ”გულუბრყვილო და სენტიმენტალური რომანისტი“; ალექსანდრ დიუმას ”კავკასია“ (თანამთარგმნელი გიორგი ეკიზაშვილთან და თინათინ ქიქოძესთან ერთად).
ია ბერსენაძე ილიაუნის ლიტერატურული პრემიის ერთ-ერთი ფინალისტი ავტორის, ორჰან ფამუქისა და მისი რომანების შესახებ ისაუბრებს. ფინალისტი რომანი ”მე წითელი მქვია“ ლია ჩლაიძემ თარგმნა და ”ბაკურ სულაკაურის გამომცემლობამ” გამოსცა 2010 წელს.
დრო: 23 აპრილი, 19:00 საათი
ადგილმდებარეობა: წიგნის სახლი ”ლიგამუსი“ (ჭავჭავაძის გამზ. №32)
დასწრება თავისუფალია.

შეხვედრა ”მერსედესის” წარმომადგენელთან
2015-04-24 14:00
24 აპრილს, 14:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლის ორგანიზებით, გაიმართება შეხვედრა კომპანია ”მერსედესის” წარმომადგენელთან. საუბრის თემაა ბიზნესის კეთება ”მერსედესის” ცენტრის მაგალითზე.
დრო: 24 აპრილი, 14:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)
დასწრება თავისუფალია.

საინფორმაციო შეხვედრა - განათლების საერთაშორისო ცენტრის საკონკურსო პროგრამები
2015-04-24 16:00
24 აპრილს, 16:00 საათზე, ილიას სახელმწიფო უნივერსიტეტის G 106 აუდიტორიაში გაიმართება საინფორმაციო შეხვედრა განათლების საერთაშორისო ცენტრის საკონკურსო პროგრამებთან დაკავშირებით.
განათლების საერთაშორისო ცენტრში ამ ეტაპზე 2 პროგრამა ხორციელდება: საერთაშორისო სამაგისტრო და სადოქტორო პროგრამა და საჯარო დაწესებულებებში დასაქმებულ პირთა კვალიფიკაციის ამაღლებისა და გადამზადების პროგრამა.

საერთაშორისო სამაგისტრო და სადოქტორო პროგრამა მიზნად ისახავს ქვეყნის განვითარებისათვის პრიორიტეტულ დარგებში მაღალკვალიფიციური, საერთაშორისოდ აღიარებული აკადემიური ხარისხის მქონე კადრების მომზადებას.
საჯარო დაწესებულებაში დასაქმებულ პირთა კვალიფიკაციის ამაღლებისა და გადამზადების პროგრამა ითვალისწინებს, საჯარო სამსახურის მაღალკვალიფიციური კადრებით უზრუნველყოფის მიზნით, კონკურსის წესით, საჯარო დაწესებულებაში დასაქმებულ პირთათვის კვალიფიკაციის ასამაღლებელი კურსებისა და გადამზადების პროგრამების დაფინანსებას.

განაცხადები მიიღება 2015 წლის 15 მაისამდე.
დაფინანსების მოპოვების მსურველებს პროგრამაში რეგისტრაცია შეუძლიათ ელექტრონულად, ცენტრის ვებგვერდზე iec.gov.ge. დაწვრილებითი ინფორმაციის მიღება შესაძლებელია როგორც ვებგვერდის, ასევე ცხელი ხაზისა და განათლების საერთაშორისო ცენტრის თანამშრომლებთან ინდივიდუალური და ჯგუფური კონსულტაციების მეშვეობით.
აპლიკანტების დაფინანსების შესახებ გადაწყვეტილებას განათლების საერთაშორისო ცენტრის კომისია იღებს. თითოეული კონკურსანტის შეფასებას კომისიის წევრები, წინასწარ დადგენილი კრიტერიუმების მიხედვით, ერთმანეთისგან დამოუკიდებლად აწარმოებენ.
განათლების საერთაშორისო ცენტრი 2014 წელს საქართველოს პრემიერ-მინისტრის ინიციატივით მთავრობის ადმინისტრაციასთან შეიქმნა. ცენტრის მეშვეობით უცხოეთის წამყვან უნივერსიტეტებში სასწავლებლად სახელმწიფო დაფინანსება დღემდე 87 სტუდენტმა მოიპოვა.
შეხვედრის დრო: 24 აპრილი, 16:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)
დასწრება თავისუფალია.

პროფესორ თამარ მახარობლიძის საჯარო ლექცია - "ქართული ჟესტური ენა“
2015-04-24 16:00
24 აპრილს, პარასკევს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის მეცნიერებათა და ხელოვნების ფაკულტეტის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, პროფესორი თამარ მახარობლიძე წაიკითხავს საჯარო ლექციას თემაზე: “ქართული ჟესტური ენა“.
დრო: 24 აპრილი, 16:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

მარკუს ვილიგის მასტერკლასი ბიზნესის სკოლის სტუდენტებისთვის
2015-04-24 16:00
24 აპრილს 16:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლის ორგანიზებით, „სკაიპ მაფიის“ (Skype Mafia) წევრი და კომპანია ”ტაქსიფაის” (Taxify) თანადამფუძნებელი, ახალგაზრდა ბიზნესმენი, მარკუს ვილიგი, ჩაატარებს მასტერკლასს ილიაუნის სტუდენტებისთვის.
მარკუს ვილიგი ერთ-ერთი ცნობილი ფიგურაა სტარტაპ-ბიზნესის სფეროში. მისი კარიერა უკავშირდება დამწყები კომპანიების განვითარებას, ამიტომაც დღეს უკვე, როგორც შემდგარი ბიზნესმენი, იგი ხელს უწყობს ახალგაზრდა ენთუზიასტებს, დახვეწონ თავიანთი ბიზნესიდეები და შექმნან ინოვაციური პროდუქტები.
დრო: 24 აპრილი, 16:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)
დასწრება თავისუფალია.

ზაალ ანდრონიკაშვილი - პოლიტიკური თეოლოგია
2015-04-24 19:00
24 აპრილს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, ზაალ ანდრონიკაშვილი წაიკითხავს საჯარო ლექციას თემაზე – პოლიტიკური თეოლოგია.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის სალექციო კურსი მოიცავს 12 საჯარო ლექციას და ხორციელდება ჰოლანდიის საელჩოს მხარდაჭერით, პროექტის – „ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ – ფარგლებში.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარული პრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან, ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ტოლერანტობის სკოლის საჯარო ლექციებზე დასწრება თავისუფალია.
ლექციის დრო: 24 აპრილი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)

საერთაშორისო კონფერენცია „ტრავმა და საზოგადოება: ზეგავლენის გაცნობიერება და ხარისხიანი ზრუნვა“
2015-04-27 14:00
27 და 28 აპრილს ილიას სახელმწიფო უნივერსიტეტის G 106 აუდიტორიაში შედგება ნატალია ზაზაშვილის სახელობის ყოველწლიური საერთაშორისო კონფერენცია „ტრავმა და საზოგადოება“. წლევანდელი თემაა ტრავმის ზეგავლენის გაცნობიერება და ხარისხიანი ზრუნვა.
ილიას სახელმწიფო უნივერსიტეტის ფსიქიკური ჯანმრთელობის რესურსცენტრი, საქართველოს ფსიქოტრავმის საზოგადოება, საქართველოს წამების მსხვერპლთა რეაბილიტაციის ცენტრი, ფონდი გლობალური ინიციატივა ფსიქიატრიაში – თბილისი და კავშირი „საფარი“ მსურველებს იწვევს კონფერენციაში მონაწილეობის მისაღებად.
კონფერენცია ჩატარდება 2015 წლის 27 აპრილს (14:00-18:00) და 28 აპრილს (11:00-18:00).
კონფერენციის ძირითადი თემებია:

ტოტალიტარული ტრავმის ზეგავლენა საქართველოს თანამედროვე სოციოპოლიტიკური ცხოვრების დინამიკაზე;
კრიზისის ზეგავლენა საზოგადოებაზე;
სუპერვიზია ფსიქოტრავმატოლოგიაში: თეორია და საუკეთესო პრაქტიკები.

კონფერენციის პლენარული მომხსენებლები არიან ქ-ნი ჯანა ჯავახიშვილი (საქართველო) და ბ-ნი ტონ ჰაანსი (ნიდერლანდები). მოხსენებებს წარადგენენ საქართველოს ფსიქოტრავმის საზოგადოების წევრები და სხვა პროფესიონალები.
ცალკე შედგება ახალგაზრდა მეცნიერთა პანელი, სადაც წარმოდგენილი იქნება ილიას სახელმწიფო უნივერსიტეტის ფსიქიკური ჯანმრთელობის სამაგისტრო პროგრამის 2014 წლის კურსდამთავრებულთა და სხვა მსურველთა პრეზენტაციები.
კონფერენციის მეორე დღეს ქ-ნი ნორა ბალკე (გერმანია) და ბ-ნი ტონ ჰაანსი ჩაატარებენ სუპერვიზიის ვორკშოპს.
კონფერენციის სამუშაო ენაა ქართული (27 აპრილს) და ინგლისური (28 აპრილს).
დაწყებულია საკონფერენციო აბსტრაქტების მიღება. გთხოვთ, მოგვაწოდოთ ელექტრონულ მისამართზე: geopsychotrauma@gmail.com
განაცხადის მიღების ბოლო ვადა: 20 მარტი, 2015.
კონფერენციის დრო:
27 აპრილი, 14:00-18:00 საათი
28 აპრილი, 11:00-18:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გიორგი წერეთლის ქ. № 1)

”ჩემი ცხოვრების დღიურები” - კინოჩვენება და დისკუსია ილიაუნიში
2015-04-27 17:00
27 აპრილს, 17:00 საათზე, ილიას სახელმწიფო უნივერსიტეტის E407 აუდიტორიაში მოეწყობა კინოჩვენება. არასამთავრობო ორგანიზაცია “სამოქალაქო საზოგადოების განვითარების ცენტრის” (CSDC) მიერ პროექტის – „უხილავი ბავშვები“- ფარგლებში გადაღებულიფილმი, ”ჩემი ცხოვრების დღიურები”, ქუჩაში მცხოვრები და მომუშავე ბავშვების პრობლემებს შეეხება.
ზემოხსენებული პროექტისა და კინოჩვენების მიზანია საზოგადოების ინფორმირება, ქუჩაში მცხოვრები და მომუშავე ბავშვები თუ როგორ იბრძვიან გადარჩენისათვის და როგორ ხდებიან შრომით ექსპლუატაციაში იძულებით ჩართულნი. ფილმი გადაღებულია გაეროს ბავშვთა დაცვის კონვენციით გათვალისწინებული ნორმების სრული დაცვით. ფილმის დასრულების შემდეგ გაიმართება დისკუსია, რომელსაც გაუძღვებიან პროექტის სულისჩამდგმელები, ნინო თოდუა და თათა ღიბრაძე.
ჩვენება მოეწყობა ქართულ ენაზე ინგლისური სუბტიტრებით.
დრო: 27 აპრილი, 17:00 საათი
ადგილმდებარეობა: ილიას სახელმწიფო უნივერსიტეტის E407 აუდიტორია (ჩოლოყაშვილის გამზ. №3/5)
დასწრება თავისუფალია.

ლევან ბერძენიშვილის საჯარო ლექცია: ჰენრიკ იბსენი - ”გარეული იხვი” ”თოჯინების სახლიდან”
2015-04-27 19:00
27 აპრილს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი”, პროექტის – “ილიაუნის მწერალი” საჯარო ლექციების სერიის “როგორ ვისწავლოთ წერა სხვების შექმნილი დიდი პოემებისა და დრამების დახმარებით” – ფარგლებში, ჩატარდება ლევან ბერძენიშვილის მორიგი საჯარო ლექცია.
ლექციის თემაა: ჰენრიკ იბსენი – ”გარეული იხვი” ”თოჯინების სახლიდან”
ლევან ბერძენიშვილი განიხილავს შემდეგ თემებს: აფთიაქარი და პოეტი; დებიუტი: „კატილინა“; დრამატურგიული რეფორმები; „თოჯინების სახლი“; იმპრესიონიზმისა და შექსპირის გადაკვეთა: „გარეული იხვი“; ახალი ანტიგონე და ახალი ჰამლეტი; ევროპის უკიდურესობანი: ნორვეგია და საქართველო.
დრო: 27 აპრილი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ილიაუნის სამეცნიერო კაფეში: შეხვედრა ილიაუნის ფსიქოლოგთა კლუბის წევრებთან
2015-04-28 17:00
28 აპრილს, 17:00 საათზე, ილიას სახელმწიფო უნივერსიტეტის E207 აუდიტორიაში, ილიაუნის სამეცნიერო კაფე გიწვევთ შეხვედრაზე ილიაუნის ფსიქოლოგთა კლუბის წევრებთან.
საუბრის თემა: ემოცია, როგორც სხეულებრივი ცვლილება, და მისი ზეგავლენა აღქმაზე.
აღნიშნულ შეხვედრაზე ილიას სახელმწიფო უნივერსიტეტის მეცნიერებისა და ხელოვნების ფაკულტეტის სტუდენტები, თინათინ ბლადაძე და თამარ რევაზიშვილი, წარმოადგენენ მათ მიერ ჩატარებული კვლევის შედეგებს. კვლევას, რომელიც განხორციელდა 2014-2015 სასწავლო წელს ილიას სახელმწიფო უნივერსიტეტის მეცნიერებათა და ხელოვნების ფაკულტეტზე , ხელმძღვანელობდა უნივერსიტეტის ასოცირებული პროფესორი, ფსიქოლოგიის დოქტორი რუსუდან მირცხულავა.
შეხვედრის დრო: 28 აპრილი 17:00 საათი
ადგილმდებარეობა: ილიას სახელმწიფო უნივერსიტეტის E207 აუდიტორია (ჩოლოყაშვილის გამზ. №3/5)
დასწრება თავისუფალია.

შოთა აზიკურისა და გიორგი ხვედელიანის მოხსენება - „პირველი მაისის მნიშვნელობა და დღევანდელი გამოწვევები“
2015-04-28 18:00
28 აპრილს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – “Sapere Aude” – ფარგლებში, სტუდენტთა თვითორგანიზების ქსელის წევრი, შოთა აზიკური, და ილიას სახელმწიფო უნივერსიტეტის ფილოსოფიის ფაკულტეტის ბაკალავრი, გიორგი ხვედელიანი, წაიკითხავენ მოხსენებას თემაზე – „პირველი მაისის მნიშვნელობა და დღევანდელი გამოწვევები“.
დრო: 28 აპრილი, 18:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

”უძრავი ქონების ინდუსტრია - უახლესი ტენდენციები და პროგნოზები” - კვლევის შედეგების პრეზენტაცია
2015-04-29 14:00
29 აპრილს, 14:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ილიაუნის ბიზნესის სკოლის მიერ ჩატარებული კვლევის შედეგების პრეზენტაცია. კვლევას – სახელწოდებით, ”უძრავი ქონების ინდუსტრია – უახლესი ტენდენციები და პროგნოზები” – წარადგენს ლარისა პატარაია.
დრო: 29 აპრილი, 14:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)

რეზო კორინთელის საჯარო ლექცია - ფსიქოანალიზი, ფსიქოთერაპია და ნეირომეცნიერება
2015-04-29 19:00
29 აპრილს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, შეხვედრების სერიის – „ფსიქოანალიზი საუნივერსიტეტო სივრცეში“ – ფარგლებში, ილიაუნის სოციალური და კულტურის კვლევების ინსტიტუტი გიწვევთ საჯარო ლექციაზე – „ფსიქოანალიზი, ფსიქოთერაპია და ნეირომეცნიერება“.
ლექციას გაუძღვება ილიას სახელმწიფო უნივერსიტეტის სრული პროფესორი, მედიცინის მეცნიერებათა დოქტორი, ფსიქიატრი, დიპლომირებული ანალიტიკოსი, ამერიკული ჯგუფური ფსიქოთერაპიის ასოციაციის საპატიო წევრი, რეზო კორინთელი.
ლექციაზე განხილული იქნება ფსიქოგენური დაავადებების მიზეზები, ფსიქოთერაპიული ეფექტი ინტერპერსონალური ნეირობიოლოგიის, კერძოდ, მიჯაჭვულობის თეორიის კუთხით; აგრეთვე – ტვინისა და ფსიქიკის მიმართების საკითხები.
პროფესორი რეზო კორინთელი მოკლედ მიმოიხილავს მიჯაჭვულობის თეორიის პრინციპებს და მათ მნიშვნელობას ფსიქოთერაპიისა და ანალიზისთვის.
დრო: 29 აპრილი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

29 აპრილი - ცეკვის საერთაშორისო დღე
2015-04-29 19:00
29 აპრილს მსოფლიო ცეკვის საერთაშორისო დღეს აღნიშნავს. ამ დღესთან დაკავშირებით, წელს მსოფლიოს მიმართავს ცნობილი ესპანელი ქორეოგრაფი და მოცეკვავე ისრაელ გალვანი.
ცეკვის საერთაშორისო დღეს უერთდება ილიაუნის ხელოვნების სამეცნიერო-კვლევითი ინსტიტუტი – 29 აპრილს, 19:00 საათზე, ილიას სახელმწიფო უნივერსიტეტის D 301 აუდიტორიაში, გაგაცნობთ ისრაელ გალვანისა და მსოფლიო ცეკვის საბჭოს პრეზიდენტის გზავნილებს (თარგმანი ეკუთვნის ილიაუნის მაგისტრანტს, ირინა ბაგაურს). ამასთან, ნაჩვენები იქნება გალვანის ქორეოგრაფიული კომპოზიცია – ”ლორკა”(ხანგრძლივობა: 54 წთ.).
დრო: 29 აპრილი, 19:00 საათი
ადგილმდებარეობა: ილიას სახელმწიფო უნივერსიტეტის D301 აუდიტორია (ჭავჭავაძის გამზ. № 32)
დასწრება თავისუფალია.

ილიაუნის სამეცნიერო კაფეში: შეხვედრა ილიას სახელმწიფო უნივერსიტეტის სრულ პროფესორთან, გიორგი ჯაფარიძესთან
2015-04-30 17:00
30 აპრილს, 17:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის სამეცნიერო კაფე გიწვევთ შეხვედრაზე ილიას სახელმწიფო უნივერსიტეტის სრულ პროფესორთან, ბატონ გიორგი ჯაფარიძესთან.
საუბრის თემა: “ჰელიკური გამტარები – მომავალი ათწლეულების ნანოელექტრონიკის მასალა”
ერთგანზომილებიანი ჰელიკური გამტარები წარმოადგენენ ელექტრონული მატერიის ახალ ფორმას, რომელშიც ელექტრონის საკუთარი მაგნიტური მომენტის (სპინის) მიმართულება ცალსახად განისაზღვრება ელექტრონისავე მოძრაობის მიმართულებით. მაგნიტური და ელექტრული თვისებების ამგვარი მჭიდრო გადაჯაჭვულობა განაპირობებს მასალის უნიკალურ თვისებებს, რომლებიც განსაკუთრებით ეფექტურად ვლინდება ნანოსტრუქტურულ სისტემებში.
მიჩნეულია, რომ ჰელიკურ გამტარებს უნიკალური გამოყენებითი პოტენციალი აქვთ, რის გამოც მათ მიაკუთვნებენ მომავალი ნანოელექტრონიკის ერთ-ერთ ყველაზე პერსპექტიულ მასალათა ჯგუფს.
მოხსენებაში მიმოხილული იქნება ნანოსტრუქტურული სისტემები და მათი უჩვეულო თვისებები. ასევე – ის თავისებურებანი, რაც ჰელიკურ გამტარებს განსაკუთრებით საინტერესო ობიექტებად წარმოაჩენს.
შეხვედრის დრო: 30 აპრილი 17:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ.№3/5)
დასწრება თავისუფალია

ილიაუნის ლიტერატურულ კლუბში - გიგა ზედანია: ფოლკნერი ანუ დროის სიძულვილი
2015-04-30 19:00
30 აპრილს 19:00 საათზე, ილიას სახელმწიფო უნივერსიტეტის წიგნის სახლში ლიგამუსი, ილიაუნის ლიტერატურული კლუბი სტუმრად იწვევს უნივერსიტეტის რექტორს, ფილოსოფოს გიგა ზედანიას. მომხსენებელი უილიამ ფოლკნერის რომანის – ”დროშები მტვერში“ – შესახებ ისაუბრებს. რომანი, რომელიც ზაზა ჭილაძემ თარგმნა, ილიაუნის ლიტერატურული პრემიის ფინალისტია.
ფოლკნერს ზოგჯერ “ამერიკელ შექსპირად” მოიხსენიებენ. XXI საუკუნის გადმოსახედიდან, იგი არა მხოლოდ გასული საუკუნის საუკეთესო ამერიკელ მწერლად გვევლინება, არამედ, ალბათ – საუკეთესო მწერლად მთლიანად ამერიკული ლიტერატურის ისტორიაში.
ლექცია დაეთმობა ფოლკნერის ზაზა ჭილაძის მიერ ქართულად თარგმნილ რომანს “დროშები მტვერში” – სრულ ვარიანტს წიგნისა, რომელსაც მკითხველი აქამდე იცნობდა სათაურით “სარტორისი”. ეს ფოლკნერის რიგით მესამე რომანია, მაგრამ პირველი, რომელშიც მოქმედება მწერლის მიერ გამოგონილ იოკნაპატოფას ოლქში ხდება. ესაა რომანი, რომელსაც მოსდევს “ხმაური და მძვინვარება” – წიგნი, რომელშიც პირველად გამოვლინდა ფოლკნერის, როგორც მწერლის, ლიტერატურული შესაძლებლობები, წიგნი, რომელშიცერთი ოჯახის ქრონიკის ფორმა გამოყენებულია, როგორც მეტაფორა ქვეყნისა და სამყაროს სტრუქტურის აღსაწერად: ისევე, როგორც ეს მოხდება ფოლკნერისავე რომანში”აბესალომ! აბესალომ!” ან გარსია მარკესის რომანში “მარტოობის ასი წელიწადი”.
დრო: 30 აპრილი 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ევგენი კლაუბერის საჯარო ლექცია - ისრაელის პოლიტიკური სპექტრი
2015-05-01 10:00
1-ლ მაისს, 10:00 საათზე, ილიას სახელმწიფო უნივერსიტეტის A 101 აუდიტორიაში, საქართველოში ისრაელის საელჩოს მხარდაჭერით, თელ-ავივის უნივერსიტეტის პროფესორი, ევგენი კლაუბერი, წაიკითხავს საჯარო ლექციას თემაზე – ისრაელის პოლიტიკურისპექტრი.
ევგენი კლაუბერს მიღებული აქვს დელავერის უნივერსიტეტის (აშშ) პოლიტიკურ მეცნიერებათა დოქტორის აკადემიური ხარისხი. იგი გახლავთ ექსპერტი ეთნიკური კონფლიქტების, საერთაშორისო ურთიერთობებისა და დემოკრატიზაციის საკითხებში.
დრო: 1-ლი მაისი, 10:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

ევროკავშირის კვირეულის ფარგლებში - საქართველოში ევროკავშირისა და ევროპის ქვეყნების საგანგებო და სრულუფლებიანი ელჩების საჯარო ლექციები
2015-05-01 12:52
ევროკავშირის კვირეულის ფარგლებში, ევროპის დღისა (5 მაისი) და ევროკავშირის დღის (9 მაისი) აღსანიშნავად, ილიას სახელმწიფო უნივერსიტეტი გიწვევთ საჯარო ლექციების ციკლზე.
კვირეულის ფარგლებში ილიას სახელმწიფო უნივერსიტეტი უმასპინძლებს ევროკავშირისა და ევროპის ქვეყნების საგანგებო და სრულუფლებიან ელჩებს საქართველოში, რომლებიც ჩაატარებენ საჯარო ლექციებს ევროკავშირთან დაკავშირებულ თემებზე.
საქართველოში ევროკავშირის წარმომადგენლობის ხელმძღვანელის, ბ-ნი იანოშ ჰერმანის, მოხსენება თემაზე:
„ევროკავშირისა და საქართველოს ურთიერთთანამშრომლობა“ / „EU – Georgia Cooperation“
დრო: 5 მაისი, 1​1:00 საათი
ადგილმდებარეობა: A 101
საქართველოში ესტონეთის ელჩის, ბ-ნი პრიიტ ტურკის, მოხსენება თემაზე:
„ევროკავშირში ესტონეთის ინტეგრაციასთან დაკავშირებული მითები და რეალობა“ /„Myths and Realities in Estonia’s EU integration“
დრო: 6 მაისი, 15:00 საათი
ადგილმდებარეობა: A 101
საქართველოში სლოვაკეთის ელჩის, ბ-ნი რუდოლფ მიხალკას, მოხსენება თემაზე:
„სლოვაკეთის ევროკავშირში ინტეგრაციასთან დაკავშირებული გამოცდილება და საქართველოს ევრო-ატლანტიკური გზა“ /„Slovak Experience of the EU Integration and Georgia’s Euro-Atlantic way“
დრო: 7 მაისი, 15:00 საათი
ადგილმდებარეობა: G 106
საქართველოში შვეიცარიის ელჩის, ბ-ნი გიუნტერ ბეხლერის, მოხსენება თემაზე:
„როგორ შევძინოთ სტაბილურობა ევროპული უსაფრთხოების არქიტექტურას“ / “How to stabilize the European Security Architecture ”
დრო: 8 მაისი, 14:00 საათი
ადგილმდებარეობა: G 106
ლექციების სამუშაო ენაა ინგლისური ( უზრუნველყოფილია სინქრონული თარგმანი ქართულად)
დასწრება თავისუფალია.

პროფესორ გიორგი სანიკიძის საჯარო ლექცია - დასავლეთის მიერ აღქმული აღმოსავლეთი: დებატები ედვარდ საიდის ”ორიენტალიზმის” გარშემო
2015-05-01 16:00
1-ლ მაისს, პარასკევს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის მეცნიერებათა და ხელოვნების ფაკულტეტის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, პროფესორი გიორგი სანიკიძე წაიკითხავს საჯარო ლექციას თემაზე: “დასავლეთის მიერ აღქმული აღმოსავლეთი: დებატები ედვარდ საიდის ”ორიენტალიზმის” გარშემო“.
ილიაუნის პროექტი „ახალი განმანათლებლობა“ ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში, დამსწრე საზოგადოებას ეძლევა შესაძლებლობა, მონაწილეობა მიიღოს თემატურ დისკუსიაში.
დრო: 1-ლი მაისი, 16:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

ამერიკელი პროფესორის, მარლი ს. ვაისის, საჯარო ლექცია - გენდერული სტერეოტიპები შრომით ურთიერთობებში
2015-05-01 17:00
1-ლ მაისს, 17:00 საათზე, ილიას სახელმწიფო უნივერსიტეტის G 106 აუდიტორიაში გაიმართება ამერიკელი პროფესორის, მარლი ს. ვაისის, საჯარო ლექცია თემაზე – „გენდერული სტერეოტიპები შრომით ურთიერთობებში“.
ლექციის მთავარი თემაა გენდერული სტერეოტიპები, დისკრიმინაციის ფორმები, გენდერული დისკრიმინაციით გამოწვეული შედეგები სამუშაო ადგილებზე (განსაკუთრებით საინტერესოა დისკრიმინაციის შესახებ ამერიკული და ქართული სასამართლო პრაქტიკების შედარება).
პროფესორ მარლი ს. ვაისის აკადემიური გამოცდილება მოიცავს მერილენდის უნივერსიტეტში სწავლებას 1984 წლიდან დღემდე. სასწავლო კურსების თემატიკა აერთიანებდა: შრომის სამართალს, შედარებით და საერთაშორისო შრომის სამართლის სემინარებს, დასაქმებულთა შრომის სამართალს, შრომითი დისკრიმინაციის სამართალს, საერთაშორისო საჯარო სამართალს და სხვა.
ამერიკელი პროფესორი ორგანიზაციას „კონსტიტუციის 42-ე მუხლი“ 21 აპრილს ეწვია საერთაშორისო განათლების ამერიკული საბჭოების პროფესიული პრაქტიკის პროგრამისა და ”კონსტიტუციის 42-ე მუხლის” პროექტის – „გენდერული თანასწორობის ხელშეწყობა სამუშაო ადგილებზე“ – ფარგლებში. აღნიშნული პროექტი, რომელიც USAID-ის მხარდაჭერით ხორციელდება, მიმართულია გენდერული თანასწორობის გაზრდისა და ინკლუზიური ეკონომიკური განვითარების უზრუნველყოფისაკენ, ქალების მამაკაცებთან თანაბარ პირობებში მონაწილეობით.
სამუშაო ენა: ინგლისური
დრო: 1-ლი მაისი, 17:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)
დასწრება თავისუფალია.

თამთა მიქელაძე - სეკულარიზმის გამოწვევები საქართველოს კონტექსტში
2015-05-01 19:00
1-ლ მაისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, იურისტი თამთა მიქელაძე წაიკითხავს საჯარო ლექციას თემაზე – სეკულარიზმის გამოწვევები საქართველოს კონტექსტში.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს,19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის სალექციო კურსი მოიცავს 12 საჯარო ლექციას და ხორციელდება ჰოლანდიის საელჩოს მხარდაჭერით, პროექტის – „ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ – ფარგლებში.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარული პრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან, ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ტოლერანტობის სკოლის საჯარო ლექციებზე დასწრება თავისუფალია.
ლექციის დრო: 1-ლი მაისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
